ລັດຖະມົນຕີກະຊວງປ້ອງກັນປະເທດ ແຫ່ງ ສປ ຈີນ ເຄື່ອນໄຫວຢ້ຽມຢາມ ສປປ ລາວ15th November 2019
ໃນວັນທີ 13 ພະຈິກ 2019, ທີ່ກະຊວງປ້ອງກັນປະເທດ ສະ ຫາຍ ພົນເອກ ຈັນສະໜອນ ຈັນຍາລາດ ກຳມະການກົມການ ເມືອງສູນກາງພັກ, ລັດຖະມົນຕີ ກະຊວງປ້ອງກັນປະເທດ ແຫ່ງ ສປປ ລາວ ໄດ້ຕ້ອນຮັບຄະນະຜູ້ແທນການທະຫານຂັ້ນສູງ ສປ ຈີນ ເຊິ່ງນຳໂດຍ ສະຫາຍ ພົນເອກ ເຫວິ້ຍ ເຟິງເຫີ ທີ່ປຶກສາແຫ່ງລັດລັດຖະມົນຕີກະຊວງປ້ອງກັນປະເທດ ແຫ່ງ ສປ ຈີນ ໂອກາດທີ່ຄະນະເດີນທາງມາຢ້ຽມຢາມ ແລະ ເຮັດວຽກຢູ່ ສປປ ລາວ ລະຫວ່າງວັນທີ 13-15 ພະຈິກນີ້. ພິທີຕ້ອນຮັບໄດ້ຈັດຂຶ້ນຢ່າງ ສົມກຽດທີ່ກະຊວງປ້ອງກັນປະເທດ.
ຈາກນັ້ນ,ໄດ້ມີການພົບປະສອງຝ່າຍເຊິ່ງ ທັງສອງ ກອງທັບລາວ-ຈີນ ໄດ້ແຈ້ງສະພາບການ ໃຫ້ກັນຊາບກ່ຽວກັບບັນຫາທາງ ດ້ານການເມືອງ ,ເສດຖະກິດ-ສັງຄົມຂອງສອງປະເທດໂດຍ ສະເພາະແມ່ນດ້ານວຽກງານ ປ້ອງກັນຊາດທີ່ຕ່າງຝ່າຍມີ ຄວາມສົນໃຈ ແລະ ໄດ້ທົບທວນ ຄືນການຮ່ວມມືລະຫວ່າງສອງ ກະຊວງປ້ອງກັນປະເທດ ລາວ-ຈີນ,ຈີນ-ລາວ ໃນໄລຍະຜ່ານມາ ແລະ ທິດທາງແຜນການຮ່ວມມື ໃນຕໍ່ໜ້າ, ປຶກສາຫາລືການສະ ກັດກັ້ນການກໍ່ການຮ້າຍ,ອາດສະ ຍາກໍາຂ້າມຊາດ ແລະ ອື່ນໆ ແນ ໃສ່ເພີ່ມທະວີການຮ່ວມມືດ້ານ ການທະຫານຢ່າງຮອບດ້ານລະ ຫວ່າງສອງກະຊວງປ້ອງກັນປະ ເທດ ລາວ-ຈີນ ໃຫ້ມີຄວາມເຂັ້ມ ແຂງ ແລະ ຂະຫຍາຍຕົວຢ່າງບໍ່ ຢຸດຢັ້ງ. ສອງຝ່າຍຍັງໄດ້ລົງນາມ ແຜນການຮ່ວມມືນຳກັນ ໃນການ ແລກປ່ຽນຄະນະຜູ້ແທນການທະຫານຂັ້ນສູງ,ການກໍ່ສ້າງບຸກຄະລາກອນ,ປັບປຸງກົນໄກຄົບຖ້ວນວຽກງານການຮ່ວມມືປ້ອງກັນຊາຍແດນ,ວຽກງານການເມືອງ ແລະ ວຽກງານການແພດ. ສ່ວນ ກອງທັບ ສປ ຈີນ ກໍເຫັນດີຈະສືບ ຕໍ່ໃຫ້ການຊ່ວຍເຫລືອທາງດ້ານ ອຸປະກອນເຕັກນິກການທະຫານ, ດ້ານການແພດ ,ປັບປຸງກໍ່ສ້າງບັນດາພະນັກງານນັກຮົບວິທະຍາຄານ ແກ່ກອງທັບປະຊາຊົນ ລາວ ,ເພີ່ມທະວີແລກປ່ຽນໃນຂົງ ເຂດວຽກງານຊາຍແດນ,ເສດຖະ ກິດ-ການຄ້າ ແລະ ອື່ນໆທີ່ສອງ ຝ່າຍໄດ້ມີການຮ່ວມມືກັນ.
ໂອກາດນີ້, ສະຫາຍ ພົນເອກ ຈັນສະໝອນ ຈັນຍາລາດ ໄດ້ສະ ແດງຄວາມຍິນດີຕ້ອນຮັບ ແລະ ຕີລາຄາສູງຕໍ່ການເດີນທາງມາຢ້ຽມຢາມ ແລະ ເຮັດວຽກ ຢູ່ ສປປ ລາວ ຂອງ ສະຫາຍ ພົນເອກ ເຫວິ້ຍ ເຟິງເຫີ ພ້ອມຄະນະຜູ້ແທນການທະຫານຂັ້ນສູງ ສປ ຈີນ ເປັນການເສີມຂະຫຍາຍສາຍພົວພັນການຮ່ວມມືທີ່ດີລະຫວ່າງສອງກອງທັບ ລາວ-ຈີນ ກໍຄືປະ ຊາຊົນສອງຊາດ ລາວ-ຈີນ,ຈີນ-ລາວ ໃຫ້ໄດ້ຮັບການເພີ່ມພູນຄູນສ້າງ ແລະ ຂະຫຍາຍຕົວທັງທາງກວ້າງ ແລະ ທາງເລິກ ພ້ອມທັງ ສະແດງຄວາມຂອບໃຈ ຕໍ່ລັດຖະ ບານ ກໍຄືກະຊວງປ້ອງກັນປະ ເທດ ສປ ຈີນ ທີ່ໃຫ້ການສະໜັບ ສະໜູນ, ຊ່ວຍເຫຼືອແກ່ກອງທັບ ປະຊາຊົນລາວ ໃນຫຼາຍຂົງເຂດ ວຽກງານ ເວົ້າລວມ, ເວົ້າສະເພາະ ປະກອບສ່ວນຊ່ວຍເຫຼືອດ້ານພາ ຫະນະອຸປະກອນເຕັກນິກເຂົ້າ ໃນມື້ສະເຫຼີມສະຫຼອງວັນສ້າງ ຕັ້ງກອງທັບ ປະຊາຊົນລາວ ຄົບ ຮອບ 70 ປີ.
ໃນວັນດຽວກັນ,ຄະນະຜູ້ແທນ ການທະຫານຂັ້ນສູງ ກອງທັບ ປົດປ່ອຍປະຊາຊົນຈີນຍັງໄດ້ເຂົ້າວາງພວງມະລາຢູ່ອະນຸສາວະລີນັກຮົບນິລະນາມ (ດາວແດງ)ເພື່ອສະແດງລຳລຶກເຖິງຜົນງານ ແລະ ວີລະກຳທີ່ເຕັມໄປດ້ວຍ ຄວາມເສຍສະຫຼະອັນຍິ່ງໃຫຍ່ ແລະ ສູງສົ່ງໃນການຕໍ່ສູ້ກູ້ຊາດ ຂອງນັກຮົບປະຕິວັດທີ່ມີຕໍ່ຊາດຕໍ່ປະຊາຊົນ.
ໂດຍ: ໂຊເລ້